title: 2007/215/EY: Neuvoston päätös, tehty 29 päivänä tammikuuta 2007 , Euroopan puolustusviraston henkilöstösäännöistä tehdyn päätöksen 2004/676/EY muuttamisesta

text:
               5.4.2007

               FI

               Euroopan unionin virallinen lehti

               L 95/21

      NEUVOSTON PÄÄTÖS,
   tehty 29 päivänä tammikuuta 2007,
   Euroopan puolustusviraston henkilöstösäännöistä tehdyn päätöksen 2004/676/EY muuttamisesta
   (2007/215/EY)
   EUROOPAN UNIONIN NEUVOSTO, joka
   ottaa huomioon Euroopan puolustusviraston perustamisesta 12 päivänä heinäkuuta 2004 hyväksytyn yhteisen toiminnan 2004/551/YUTP (1) ja erityisesti sen 11 artiklan 3 kohdan 3.1 alakohdan,
   ottaa huomioon Euroopan puolustusviraston henkilöstösäännöistä 24 päivänä syyskuuta 2004 tehdyn neuvoston päätöksen 2004/676/EY (2) ja erityisesti sen 170 artiklan 2 kohdan,
   ottaa huomioon Euroopan puolustusviraston johtokunnan ehdotuksen,
   sekä katsoo seuraavaa:

               (1)

               Jotta varmistettaisiin yhtenäisempi lähestymistapa Euroopan unionin palveluksessa olevaan henkilöstöön, on tarpeen mukauttaa Euroopan puolustusviraston henkilöstösääntöjen säännökset Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen vastaaviin säännöksiin. Kyseessä ovat erityisesti säännökset, joka koskevat asettautumiskorvausta, irtisanomiskorvausta, huollettavana olevasta lapsesta maksettavaa lisää, syrjimättömyysperiaatteen noudattamista sekä yksikönpäälliköksi, johtajaksi tai pääjohtajaksi nimitetyille toimihenkilöille säädettyjä etuuksia. Samasta syystä on tarpeen ottaa huomioon kokemukset, jotka on saatu Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen edellä mainittujen säännösten soveltamisesta.

               (2)

               On aiheellista toteuttaa Euroopan puolustusviraston henkilöstösääntöjen säännösten mukautus Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen vastaaviin säännöksiin pitäen arvossa Euroopan puolustusviraston henkilöstön ennen näiden muutosten voimaantuloa saavuttamat oikeudet ja ottaen huomioon sen oikeutetut odotukset.

               (3)

               Sen jälkeen kun Euroopan puolustusviraston henkilöstösäännöt alun perin hyväksyttiin vuonna 2004, tekstissä on havaittu useita epäjohdonmukaisuuksia. Ne on tarpeen korjata.

               (4)

               Euroopan puolustusviraston henkilöstösäännöt, joista säädetään päätöksellä 2004/676/EY, olisi muutettava vastaavasti,

         ON PÄÄTTÄNYT SEURAAVAA:
   1 artikla
   Muutetaan päätös 2004/676/EY seuraavasti:

               1)

               Korvataan 5 artiklan 4 kohdan ensimmäinen alakohta seuraavasti:
               ”4.   Edellä olevaa 1 kohtaa sovellettaessa henkilöä pidetään vammaisena, jos hänellä on pysyvä tai todennäköisesti pysyväksi jäävä ruumiillinen tai henkinen vajavuus. Vajavuus on vahvistettava 37 artiklassa säädettyä menettelyä noudattaen.”

               2)

               Korvataan 10 artiklan 2 kohta seuraavasti:
               ”2.   Väliaikainen toimihenkilö ei saa ilman sopimuksia tekemään valtuutetun viranomaisen lupaa ottaa vastaan miltään hallitukselta tai viraston ulkopuoliselta taholta kunnianosoitusta, kunniamerkkiä, suosionosoitusta, lahjaa tai palkkiota, paitsi sellaisista palveluksista, jotka hän on suorittanut ennen nimittämistään tai asepalveluksen tai muun kansallisen palvelun suorittamista varten annetun virkavapauden aikana, ja jos ne annetaan tällaisten palvelusten johdosta.”

               3)

               Korvataan 21 artiklan toinen kohta seuraavasti:
               ”Edellisen kohdan säännöksiä ei sovelleta väliaikaiseen toimihenkilöön tai entiseen väliaikaiseen toimihenkilöön hänen todistaessaan valituslautakunnassa tai kurinpitolautakunnassa asiassa, joka koskee väliaikaista toimihenkilöä tai entistä väliaikaista toimihenkilöä.”

               4)

               Korvataan 27 artiklan 1 kohdan b alakohta seuraavasti:

                           ”b)

                           väliaikainen toimihenkilö on sitä ennen toimittanut samat tiedot virastolle ja antanut virastolle mahdollisuuden toteuttaa tarvittavia toimenpiteitä määräajassa, jonka virasto asettaa asian monimutkaisuuden mukaan. Väliaikaiselle toimihenkilölle on ilmoitettava tämä määräaika asianmukaisesti 60 päivän kuluessa.”

               5)

               Muutetaan 36 artikla seuraavasti:

                           a)

                           lisätään 1 kohtaan alakohta seuraavasti:
                           ”Virkaa ei saa varata tietyn jäsenvaltion kansalaisille.”

                           b)

                           korvataan 2 kohdan e alakohta seuraavasti:

                                       ”e)

                                       jolla on perusteellinen kielitaito yhdessä osallistuvien jäsenvaltioiden kielessä ja tehtäviensä hoitamiseen riittävä kielitaito toisessa osallistuvien jäsenvaltioiden kielessä.”

               6)

               Muutetaan 39 artikla seuraavasti:

                           a)

                           nykyinen 2 kohta numeroidaan uudelleen 3 kohdaksi;

                           b)

                           Lisätään uusi 2 kohta seuraavasti:
                           ”2.   Väliaikainen toimihenkilö, joka on ollut kaksi vuotta palkkaluokkansa tietyllä palkkatasolla, siirretään ilman eri toimenpiteitä palkkaluokkansa seuraavalle palkkatasolle.
                           Kun väliaikainen toimihenkilö nimitetään yksikönpäälliköksi, johtajaksi tai pääjohtajaksi, hän saa takautuvasti nimityksen voimaan tullessa yhden ikälisän tässä palkkaluokassa, edellyttäen, että hän on hoitanut tyydyttävällä tavalla uusia tehtäviään ensimmäisten yhdeksän kuukauden ajan. Tämä ikälisä merkitsee kuukausittaisen peruspalkan korotusta, joka vastaa prosentteina yhtä suurta osuutta kuin eteneminen kunkin palkkaluokan ensimmäiseltä palkkatasolta toiselle palkkatasolle.”

               7)

               Poistetaan 40 artiklan toinen kohta.

               8)

               Poistetaan 59 artiklan 9 kohta.

               9)

               Korvataan 63 artiklan 2 kohta seuraavasti:
               ”2.   Liitteessä V olevassa 6 artiklassa säädetty uudelleenasettautumiskorvaus myönnetään väliaikaiselle toimihenkilölle, joka on ollut palveluksessa neljä vuotta. Väliaikainen toimihenkilö, joka on ollut palveluksessa vähintään yhden vuoden mutta alle neljä vuotta, saa uudelleenasettautumiskorvauksen, jonka määrä on suhteutettu palvelusajan pituuteen; vajaita vuosia ei oteta huomioon.”

               10)

               Lisätään liitteeseen V artikla seuraavasti:
               ”2a artikla
               Sen estämättä, mitä 2 artiklan 1 kohdassa säädetään, korvataan huollettavana olevasta lapsesta maksettavan lisän suuruus seuraavilla määrillä seuraavina ajanjaksoina:

                           1.2.2007–31.12.2007

                           302,35 euroa

                           1.1.2008–31.12.2008

                           315,53 euroa

                     Edellä olevaa taulukkoa tarkistetaan aina kun palkkatasoa tarkistetaan henkilöstösääntöjen 59 artiklan mukaisesti.”

               11)

               Korvataan liitteessä V oleva 3 artiklan 2 kohta seuraavasti:
               ”2.   Kutakin tämän liitteen 2 artiklan 2 kohdassa tarkoitettua huollettavana olevaa lasta kohti, joka on alle viiden vuoden ikäinen tai joka ei saa vielä säännöllistä ja kokopäiväistä perus- tai keskiasteen opetusta, tämän lisän määrä vahvistetaan seuraavasti:

                           1.2.2007–31.8.2007

                           48,17 euroa

                           1.9.2007–31.8.2008

                           64,24 euroa

                           1.9.2008 lähtien

                           80,30 euroa

                     Edellä olevaa taulukkoa tarkistetaan aina kun palkkatasoa tarkistetaan henkilöstösääntöjen 59 artiklan mukaisesti.”

               12)

               Korvataan liitteessä VI oleva 1 artikla seuraavasti:
               ”1 artikla
               1.   Toimihenkilöllä, jonka palvelussuhde päättyy lopullisesti muun syyn kuin kuoleman tai työkyvyttömyyden vuoksi, on oikeus saada palveluksesta erotessaan:

                           a)

                           jos hän on ollut palveluksessa alle vuoden ajan, eroraha, joka on kolme kertaa peruspalkasta vanhuuseläkemaksuina pidätetty määrä vähennettynä määrillä, jotka on mahdollisesti maksettu henkilöstösääntöjen 90 ja 131 artiklan nojalla;

                           b)

                           muissa tapauksissa hänellä on oikeus:

                                       1)

                                       siirrättää virastolta saamiaan vanhuuseläkeoikeuksia varsinaisena siirtopäivänä vastaava vakuutusmatemaattinen arvo sen hallintoelimen tai organisaation eläkekassaan tai siihen eläkekassaan, josta hän saa vanhuuseläkeoikeuksia palkattuna työntekijänä tai itsenäisenä ammatinharjoittajana, tai

                                       2)

                                       saada kyseistä etua vastaavan vakuutusmatemaattisen arvon suuruinen suoritus valitsemaansa yksityiseen vakuutusjärjestelmään tai eläkerahastoon, joka takaa, että

                                                   i)

                                                   pääomaa ei palauteta;

                                                   ii)

                                                   kuukausieläke maksetaan aikaisintaan 60 vuoden iän täyttämisestä ja viimeistään 65 vuoden iän täyttämisestä lukien;

                                                   iii)

                                                   perhe-eläkkeenä tai eloon jääneille maksettavat korvaukset suoritetaan;

                                                   iv)

                                                   siirto toiseen vakuutusjärjestelmään tai rahastoon hyväksytään ainoastaan i, ii ja iii alakohdassa kuvatuin ehdoin.

                     2.   Poiketen siitä, mitä 1 kohdan b alakohdassa säädetään, toimihenkilöllä, joka palvelukseen tultuaan on suorittanut eläkeoikeuksiensa perustamiseksi tai säilyttämiseksi maksuja kansalliseen eläkejärjestelmään tai valitsemaansa yksityiseen vakuutusjärjestelmään tai eläkerahastoon, jotka täyttävät 1 kohdassa mainitut ehdot, ja joka eroaa lopullisesti tehtävistään muusta syystä kuin kuoleman tai työkyvyttömyyden johdosta, on palveluksesta erotessaan oikeus erorahaan, joka vastaa viraston palveluksessa ollessa saatujen eläkeoikeuksien vakuutusmatemaattista arvoa. Näissä tapauksissa eläkeoikeuksien perustamiseksi tai säilyttämiseksi kansalliseen eläkejärjestelmään maksetut määrät vähennetään erorahasta 90 tai 131 artiklan nojalla.
               3.   Kun toimihenkilö eroaa lopullisesti tehtävistään erottamisen johdosta, eroraha tai tapauksen mukaan siirrettävää määrää vastaava vakuutusmatemaattinen arvo vahvistetaan kuitenkin henkilöstösääntöjen 146 artiklan mukaan tehtävällä päätöksellä.”

         2 artikla
   Tämä päätös tulee voimaan päivänä, jona se tehdään. Se julkaistaan Euroopan unionin virallisessa lehdessä.

      Tehty Brysselissä 29 päivänä tammikuuta 2007.

            Neuvoston puolesta

            Puheenjohtaja

         Horst SEEHOFER

      (1)  EUVL L 245, 17.7.2004, s. 17.

      (2)  EUVL L 310, 7.10.2004, s. 9.


title: 2010/611/EU: Komission päätös, annettu 8 päivänä lokakuuta 2010 , päätöksen 2006/241/EY muuttamisesta siltä osin kuin on kyse guanon tuonnista Madagaskarilta (tiedoksiannettu numerolla K(2010) 6798)  ETA:n kannalta merkityksellinen teksti

text:
               9.10.2010

               FI

               Euroopan unionin virallinen lehti

               L 266/62

         KOMISSION PÄÄTÖS,
   annettu 8 päivänä lokakuuta 2010,
   päätöksen 2006/241/EY muuttamisesta siltä osin kuin on kyse guanon tuonnista Madagaskarilta
   (tiedoksiannettu numerolla K(2010) 6798)
   (ETA:n kannalta merkityksellinen teksti)
   (2010/611/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   sekä katsoo seuraavaa:

               (1)

               Eräitä Madagaskarilta peräisin olevia muita eläinperäisiä tuotteita kuin kalastustuotteita koskevista suojatoimenpiteistä 24 päivänä maaliskuuta 2006 tehdyssä komission päätöksessä 2006/241/EY (2) kielletään Madagaskarilta peräisin olevien muiden eläinperäisten tuotteiden kuin kalastustuotteiden ja etanoiden tuonti unioniin.

               (2)

               Madagaskar on ilmoittanut kiinnostuksestaan guanon vientiin unioniin.

               (3)

               Muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetussa Euroopan parlamentin ja neuvoston asetuksessa (EY) N:o 1774/2002 (3) säädetään, että muu kuin mainitun asetuksen mukainen eläimistä saatavien sivutuotteiden ja käsiteltyjen tuotteiden maahantuonti ja kauttakuljetus on kielletty.

               (4)

               Asetuksen (EY) N:o 1774/2002 mukaan lanta on luokkaan 2 kuuluva aines. Lannan määritelmä, sellaisena kuin se esitetään kyseisen asetuksen liitteessä I, kattaa guanon, joka voi olla joko käsittelemätöntä tai käsiteltyä kyseisen asetuksen liitteessä VIII olevan III luvun mukaisesti. Kyseisen luvun III osassa säädetään, että guanon markkinoille saattamista eivät koske mitkään eläinten terveyttä koskevat vaatimukset.

               (5)

               Lisäksi asetuksessa (EY) N:o 1774/2002 säädetään, että sen liitteissä VII ja VIII tarkoitettujen tuotteiden maahantuontiin kolmansista maista sovellettavat säännökset eivät saa olla suotuisampia tai vähemmän suotuisia kuin kyseisten tuotteiden tuotantoon ja kaupan pitämiseen unionissa sovellettavat säännökset.

               (6)

               Guanon tuonnin Madagaskarilta ei sen vuoksi olisi enää oltava kiellettyä.

               (7)

               Sen vuoksi päätöstä 2006/241/EY olisi muutettava.

               (8)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2006/241/EY 1 artikla seuraavasti:

      ”1 artikla
      Tätä päätöstä sovelletaan Madagaskarilta peräisin oleviin muihin eläinperäisiin tuotteisiin kuin kalastustuotteisiin, etanoihin ja guanoon.”

   2 artikla
   Tämä päätös on osoitettu kaikille jäsenvaltioille.

      Tehty Brysselissä 8 päivänä lokakuuta 2010.

            Komission puolesta

         John DALLI

            Komission jäsen

      (1)  EYVL L 24, 30.1.1998, s. 9.

      (2)  EUVL L 88, 25.3.2006, s. 63.

      (3)  EYVL L 273, 10.10.2002, s. 1.